Дайны дараах Японд Ниссан нэлээд олон хүнд асуудалтай тулгарчээ. Суудлын автомашины үйлдвэрлэлд шаардлагатай Ёкоxамагийн үндсэн үйлдвэр нь дайнд нэрвэгдэн сүйрснээс гадна эзэлсэн орны мэдэлд байлаа. Түүнээс гадны дайны өмнө болон дайны үед Ниссанд харьяалалтай байсан Япон Мотор Вехикл Дистрибюшн Ко. Лтд. нь задран, түүний өрсөлдөгч компани Тоёотад оржээ. Хэдийгээр иймэрхүү асуудалтай байсан ч 1945 оны сүүлээр эхний автомашинаа дамжлагаас гаргасан нь сэргээн босголтод маш хэрэгтэй байсан бөгөөд удаан хугацаанд Ниссаны үйлдвэрлэсэн автомашин шинээр үйлдвэрлэгдэж буй автомашины ихээхэн хэсгийг эзэлж байв. 1947 оноос эхлэн эзэлсэн орны суудлын автомашин үйлдвэрлэх хориг тавигдсан нь цөөн тоогоор үйлдвэрлэж байсан суудлын автомашины тоог нэмэгдүүлэх үндэс болов. Хоёр жилийн дараа дайны үед өөрчилсөн байсан нэрээ буцаан Ниссан Мотор Ко. Лтд. болгов. Мөн түүнээс өмнө буюу дайн дууссаны дараа жил нь компанийн төвийг буцаан Ёкохама руу шилжүүлсэн байна.

Mylo Xyloto цомог нь нэг түүхийг өгүүлсэн өрнөлтэй цомог. Крис Мартин цомгийг тодорхойлохдоо ""Аз жаргалтай төгсөж буй хайрын түүх"" гэж онцлоод хоёр гол дүр нь олны хөл дунд, их хотын дундаас бие биенээ олж дурлаж байгаа зохиолтой гэж тодорхойлжээ. Цомгийн хэв маяг, төрх нь ерөнхийдөө Америкийн графитийн урлагаас санаа авсан байна. Coldplay энэ цомгоо өмнөх 2008 оны Viva la Vida or Death and All His Friends цомгоос илүү их хэмнэлтэй, акустик маягийн болгожээ. Мөн электроник болон цохилтот хэв маягийг өмнөх цомгуудаас шинээр нэмж өгсөн байна.

(Их монгол) Шаравжамц анх 1900 оны их даншигт ирж барилдаад 5 даваад нутаг буцсан байна. Дараа жил нь буюу 1901 оны их даншиг дахин ирж барилдаад 6 давж шөвгөрөн начин цол, 1906 оны их даншигт 8 давж шөвгөрөн арслан цол хүртээд байлаа. Тэрээр 1908 оноос эхлэн Богдын шавийн нэрийн өмнөөс барилдаж эхэлжээ. Улмаар 1911 оны их даншигт Гэндэндаржаа начин (хожмын арслан)-г давж түрүүлэн даян аварга болсон байна.

Орчин үеийн фото болон оптик техникт дүрсний чанарт маш өндөр шаардлага тавигддаг. Иймд оптик системүүдийн чанарыг сайжруулах зорилгоор янз бүрийн шинж чанар бүхий олон төрлийн шилийг үйлдвэрлэдэг болсон.

Дизель хөдөлгүүр нь дотоод шаталтын хөдөлгүүрт орох ба энэ хөдөлгүүрийг 1893 онд зохион бүтээсэн Рудольф Дизелийн нэрээр нэрлэгджээ. Энэ хөдөлгүүр нь агаарыг шахалтаар халаан, халсан агаарт шатахууныг тоосруулан өгснөөр өөрөө ноцдог онцлогтой.

Хонда (япон 本田技研工業株式会社, Хонда Гикэн Коогёо Кабүшики-гайша, монг. „Хонда технологийн судалгаа болон үйлдвэрлэл“, англ. Honda Motor Co., Ltd.) компани нь Никкэй 225-д бүртгэлтэй, Японы концерн бөгөөд дэлхий даяар автомашин, мотоцикл, завьны хөдөлгүүр, цахилгаан дулааны тоног төхөөрөмж, болон хөдөлгүүр зохион бүтээх, үйлдвэрлэх, худалдаалах үйл ажиллагаа эрхлэн явуулдаг юм.

Хаким Абул-Касим Фирдауси Туси (Перс: حکیم ابوالقاسم فردوسی توسی) буюу Фирдоуси (935 – 1020) нь маш их хүндэтгэлтэй Персийн яруу найрагч байв.